TomoTesten/trubar-sodna-praksa huggingface dataset:
Up-296/97
Natisni
Opravilna št.:
Up-296/97
Datum odločitve:
30. 10. 1997
ECLI:
ECLI:SI:USRS:1997:Up.296.97
Akt:
Ustavna pritožba D. V. zoper odločitev sodišča o podaljšanju pripora
Izrek:
Ustavna pritožba D. V. zoper odločitev sodišča o podaljšanju pripora se zavrže.
Evidenčni stavek:
Ker pritožnik ni izčrpal vseh pravnih sredstev, je senat Ustavnega sodišča ustavno pritožbo zavrglo.
Geslo:
Predhodno izčrpanje vseh pravnih sredstev kot procesni pogoj za vložitev ustavne pritožbe.
Pravna podlaga:
Zakon o Ustavnem sodišču (ZUstS), 54., 2. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
13. 10. 1997
Vrsta odločitve:
sklep
Vrsta rešitve:
zavrženje
Dokument:
US18598
Up-296/97
30.10.1997
S K L E P
Ustavno sodišče je v postopku za preizkus ustavne pritožbe D. V. iz L. na seji senata dne 30. oktobra 1997
s k l e n i l o :
Ustavna pritožba D. V. zoper odločitev sodišča o podaljšanju pripora se zavrže.
O b r a z l o ž i t e v
1. Pritožnik je 13.10.1997 vložil ustavno pritožbo, v kateri navaja, da se od 29.7.1997 nahaja v priporu. Navaja, da zoper njega teče pred Okrožnim sodiščem v Ljubljani kazenski postopek za kazniva dejanja vloma, ropa in lažnega izdajanja za uradno osebo. Meni, da so mu zaradi odreditve in podaljšanja pripora kršene ustavne pravice in opisuje negativno vplivanje pripora nanj in na njegovo družino. Predlaga, da se pripor odpravi.
2. Ker iz pritožnikove vloge predvsem ni bilo razvidno, katere posamične pravne akte izpodbija, akti pa vlogi tudi niso bili priloženi, je bil pritožnik na podlagi drugega odstavka 54. člena Zakona o Ustavnem sodišču (Uradni list RS, št. 15/94 - v nadaljevanju: ZUstS) z dopisom tega sodišča pozvan, da svojo vlogo dopolni. Na ta poziv je pritožnik odgovoril, da v postopku pred sodiščem še ni izčrpal vseh pravnih sredstev.
Glede na to je bilo treba njegovo ustavno pritožbo zavreči.
Pritožnik bo lahko po izčrpanju pravnih sredstev v skladu z določbami ZUstS vložil novo ustavno pritožbo zoper odločitev pristojnega sodišča o podaljšanju pripora.
3. Senat Ustavnega sodišča je ta sklep izdal na podlagi druge alinee prvega odstavka 55. člena ZUstS v sestavi predsednik dr. Boštjan M. Zupančič in člana dr. Peter Jambrek in dr. Janez Šinkovec.
Predsednik senata
dr. Boštjan M. Zupančič
U-I-135/95
Natisni
Opravilna št.:
U-I-135/95
Datum odločitve:
29. 10. 1997
Objavljeno:
OdlUS VI, 140
ECLI:
ECLI:SI:USRS:1997:U.I.135.95
Akt:
Zakon o zdravstvenem varstvu in zdravstvenem zavarovanju (Uradni list RS, št. 9/92, 13/93 in 9/96) (ZZVZZ)
Izrek:
Postopek za preizkus pobude za začetek postopka za oceno ustavnosti Zakona o zdravstvenem varstvu in zdravstvenem zavarovanju se ustavi.
Evidenčni stavek:
Ker pobudnika na poziv sodišča nepopolne pobude nista dopolnila, je Ustavno sodišče ni moglo preizkusiti in je postopek za njen preizkus ustavilo.
Geslo:
Pomanjkljiva vloga.
Pravni interes kot procesni pogoj za začetek postopka pred Ustavnim sodiščem.
Ustavitev postopka zaradi nedopolnitve nepopolne vloge v določenem roku.
Pravna podlaga:
Zakon o Ustavnem sodišču (ZUstS), 3. odst. 28. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Matjaž Gerlanc, Velenje
Datum vloge:
13. 7. 1995
Vrsta odločitve:
sklep
Vrsta rešitve:
ustavitev
Dokument:
US18568
Dokument v PDF obliki:
U-I-135-95.pdf
113 KB
Prenesite datoteko
U-I-135/95
29.10.1997
S K L E P
Ustavno sodišče je v postopku za preizkus pobude Nacional- socialne zveze Slovenije, Ljubljana, in Matjaža Gerlanca iz Velenja na seji dne 29. oktobra 1997
s k l e n i l o :
Postopek za preizkus pobude za začetek postopka za oceno ustavnosti Zakona o zdravstvenem varstvu in zdravstvenem zavarovanju (Uradni list RS, št. 9/92, 13/93 in 9/96) se ustavi.
O b r a z l o ž i t e v
1. V vlogi z dne 12.7.1995 sta pobudnika predlagala oceno ustavnosti več zakonov (o notariatu, o zakonski zvezi in družinskih razmerjih in o osnovni šoli), o čemer je Ustavno sodišče že odločilo s sklepi št. U-I-136/95 z dne 20.9.1995, U- I-133/95 z dne 14.3.1996 in U-I-134/95 z dne 6.6.1996. V isti vlogi sta pobudnika predlagala tudi oceno ustavnosti zakona o zdravstvenem zavarovanju. Glede na to, da je pobuda tudi v tem delu tako pomanjkljiva, da je ni mogoče obravnavati, sta bila pobudnika pozvana, da pobudo dopolnita z navedbo določb zakona, ki jih izpodbijata, in tako, da bosta navedla, s katerimi določbami Ustave naj bi bile zakonske določbe v neskladju, ter da izkažeta pravni interes za vložitev pobude.
2. Pobudnika sta bila opozorjena na posledice, če pobude ne bosta ustrezno dopolnila. Ker v danem roku nista sporočila podatkov, potrebnih za nadaljevanje postopka, je bilo treba postopek za preizkus pobude ustaviti.
3. Ustavno sodišče je ta sklep sprejelo s smiselno uporabo tretjega odstavka 28. člena Zakona o Ustavnem sodišču (Uradni list RS, št. 15/94) v sestavi: predsednik dr. Lovro Šturm in sodniki dr. Peter Jambrek,mag. Matevž Krivic, mag. Janez Snoj, dr. Janez Šinkovec, Franc Testen, dr. Lojze Ude. Sklep je sprejelo soglasno.
P r e d s e d n i k
dr. Lovro Šturm
Up-29/95
Natisni
Opravilna št.:
Up-29/95
Datum odločitve:
22. 10. 1997
ECLI:
ECLI:SI:USRS:1997:Up.29.95
Akt:
Ustavna pritožba P. K. zoper sodbo Vrhovnega sodišča št. U 981/92-8 z dne 20.4.1995 ter zoper ne izdajo sodne odločbe Vrhovnega sodišča v upravnem sporu
Izrek:
Postopek za preizkus ustavne pritožbe P. K. zoper sodbo Vrhovnega sodišča ter zoper ne izdajo sodne odločbe Vrhovnega sodišča v upravnem sporu se ustavi.
Evidenčni stavek:
Ustavno sodišče ustavi postopek za preizkus ustavne pritožbe, če se pritožnik na poziv Ustavnega sodišča v določenem roku ne izjavi, ali vztraja pri ustavni pritožbi, če je o konkretnih razlogih, s katerim je utemeljil ustavno pritožbo, Ustavno sodišče že odločilo.
Geslo:
Ustavitev postopka zaradi nedopolnitve nepopolne vloge (ustavne pritožbe) v določenem roku.

Ustavitev postopka zaradi umika ustavne pritožbe.

Ponovno odločanje ustavnega sodišča o isti zadevi.
Opomba:
V obrazložitvi svoje odločitve se Ustavno sodišče sklicuje na svoji zadevi št. U-I-23/93 z dne 20. 3. 1997 in št. Up-288/96 z dne 10. 7. 1997.
K obravnavani zadevi je bila s sklepom Ustavnega sodišča z dne 23. 11. 1995 pridružena zadeva št. Up-133/95 zaradi skupnega obravnavanja in odločanja.
Vrsta zadeve:
ustavna pritožba
Vrsta akta:
drugi akti
Datum vloge:
15. 2. 1995
Vrsta odločitve:
sklep
Vrsta rešitve:
zavrženje
Dokument:
US18578
Up-29/95
22.10.1997
S K L E P
Ustavno sodišče je v postopku za preizkus ustavne pritožbe P. K. iz L. na seji senata dne 22. oktobra 1997
s k l e n i l o:
Postopek za preizkus ustavne pritožbe P. K. zoper sodbo Vrhovnega sodišča št. U 981/92-8 z dne 20.4.1995 ter zoper ne izdajo sodne odločbe Vrhovnega sodišča v upravnem sporu se ustavi.
O b r a z l o ž i t e v
1. Pritožnik je dne 15.2.1995 vložil ustavno pritožbo, v kateri je zatrjeval kršitev pravice iz 23. člena Ustave, ker Vrhovno sodišče v upravnih sporih, ki jih je sprožil, ni odločilo. Dne 18.9.1995 pa je vložil še ustavno pritožbo zoper v izreku tega sklepa navedeno sodbo. Tudi v tej ustavni pritožbi je pritožnik zatrjeval kršitev pravice do sojenja brez nepotrebnega odlašanja iz 23. člena Ustave.
2. Senat Ustavnega sodišča je na seji dne 23.11.1995 združil obe ustavni pritožbi zaradi skupnega obravnavanja in odločanja. Ker je pritožnik navedeni ustavni pritožbi deloma utemeljeval z razlogi, o katerih je Ustavno sodišče že odločilo z odločbo št.
U-I-23/93 z dne 20.3.1997, ter z odločbo št. Up-288/96 z dne 10.7.1997, je bil pozvan, da se izjavi, ali vztraja pri ustavni pritožbi. Pritožnik je bil hkrati opozorjen, da lahko Ustavno sodišče v primeru, če se v roku petnajst dni ne bo izjavil, šteje, da je ustavno pritožbo umaknil. Pritožnik je pisanje Ustavnega sodišča prejel 28.8.1997 in se v določenem roku ni izjavil. Ker je bil vnaprej opozorjen na posledice, je senat Ustavnega sodišča postopek za preizkus ustavne pritožbe ustavil. 3. Senat Ustavnega sodišča je ta sklep sprejel v sestavi predsednik dr. Tone Jerovšek in člana mag. Matevž Krivic in dr. Lovro Šturm.
Predsednik senata
dr. Tone Jerovšek
U-I-119/97
Natisni
Opravilna št.:
U-I-119/97
Datum odločitve:
16. 10. 1997
Objavljeno:
OdlUS VI, 130
ECLI:
ECLI:SI:USRS:1997:U.I.119.97
Akt:
Zakon o nacionalizaciji najemnih zgradb in gradbenih zemljišč (Uradni list FLRJ, št. 52/58) (ZNNZ)
Izrek:
Postopek za preizkus pobude za oceno ustavnosti Zakona o nacionalizaciji najemnih zgradb in gradbenih zemljišč se ustavi.
Evidenčni stavek:
Ker je pobudnik pobudo umaknil, je Ustavno sodišče postopek za oceno ustavnosti ustavilo.
Geslo:
Ustavitev postopka zaradi umika pobude.
Stavbno zemljišče, nacionalizacija.
Nacionalizacija, stavbno zemljišče.
Pravna podlaga:
Zakon o lastninjenju nepremičnin v družbeni lasti (ZLNDL), 2. čl. Zakon o Ustavnem sodišču (ZUstS), 6. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Klavdij Vranjac, Ankaran
Datum vloge:
29. 4. 1997
Vrsta odločitve:
sklep
Vrsta rešitve:
ustavitev
Dokument:
US18551
Dokument v PDF obliki:
U-I-119-97.pdf
113 KB
Prenesite datoteko
U-I-119/97-5
16.10.1997
S K L E P
Ustavno sodišče je v postopku za preizkus pobude za oceno ustavnosti, začetem na pobudo Klavdija Vranjca iz Ankarana na seji dne 16. oktobra 1997
s k l e n i l o :
Postopek za preizkus pobude za oceno ustavnosti Zakona o nacionalizaciji najemnih zgradb in gradbenih zemljišč (Uradni list FLRJ, št. 52/58) se ustavi.
O b r a z l o ž i t e v
1. Pobudnik je z vlogo z dne 29. aprila 1997 Ustavnemu sodišču predlagal začetek postopka za oceno ustavnosti v izreku navedenega zakona, na podlagi katerega naj bi bilo njegovemu pravnemu predniku nacionalizirano stavbno zemljišče.
2. Dne 11. julija 1997 je Državni zbor sprejel Zakon o lastninjenju nepremičnin v družbeni lasti (Uradni list RS, št. 44/97 - v nadaljevanju: ZLNDL), ki v 2. členu določa, da postanejo nepremičnine, na katerih imajo fizične osebe pravico uporabe, last teh oseb. Po sprejemu ZLNDL je pobudnik na poziv Ustavnega sodišča sporočil, da pobudo za oceno ustavnosti umika, zato je Ustavno sodišče postopek ustavilo.
3. Ustavno sodišče je ta sklep sprejelo na podlagi 6. člena Zakona o Ustavnem sodišču (Uradni list RS, št. 15/94) v sestavi: predsednik dr. Lovro Šturm in sodniki dr. Peter Jambrek, dr. Tone Jerovšek, mag. Matevž Krivic, dr. Janez Šinkovec, Franc Testen in dr. Lojze Ude. Sklep je sprejelo soglasno.
P r e d s e d n i k:
dr. Lovro Šturm
U-I-187/97
Natisni
Opravilna št.:
U-I-187/97
Datum odločitve:
16. 10. 1997
Objavljeno:
OdlUS VI, 131
ECLI:
ECLI:SI:USRS:1997:U.I.187.97
Akt:
Odlok Sveta Mestne občine Ljubljana o spremembah in dopolnitvah odloka o razglasitvi spomenikov delavskega gibanja, narodnoosvobodilne vojne in socialistične graditve za zgodovinske spomenike
Izrek:
Pobuda za začetek postopka za oceno ustavnosti in zakonitosti Odloka Sveta Mestne občine Ljubljana o spremembah in dopolnitvah odloka o razglasitvi spomenikov delavskega gibanja, narodnoosvobodilne vojne in socialistične graditve za zgodovinske spomenike se zavrže.
Evidenčni stavek:
Ustavno sodišče ni pristojno za presojo neobstoječega splošnega akta (odloka mestnega sveta, ki še ni bil objavljen v ustreznem glasilu in tako ni postal veljaven splošni akt).
Geslo:
Nepristojnost Ustavnega sodišča za presojo neobstoječega pravnega akta.
Objava in veljavnost splošnega akta.
Pravna podlaga:
Zakon o Ustavnem sodišču (ZUstS), 25. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
občinski predpis
Vlagatelj:
Niko Lukež, Ljubljana
Datum vloge:
7. 7. 1997
Vrsta odločitve:
sklep
Vrsta rešitve:
zavrženje
Dokument:
US18552
Dokument v PDF obliki:
U-I-187-97.pdf
112 KB
Prenesite datoteko
U-I-187/97-12
16.10.1997
S K L E P
Ustavno sodišče je v postopku za preizkus pobude za začetek postopka za oceno ustavnosti in zakonitosti Nika Lukeža iz Ljubljane na seji dne 16. oktobra 1997
s k l e n i l o:
Pobuda za začetek postopka za oceno ustavnosti in zakonitosti Odloka Sveta Mestne občine Ljubljana o spremembah in dopolnitvah odloka o razglasitvi spomenikov delavskega gibanja, narodnoosvobodilne vojne in socialistične graditve za zgodovinske spomenike se zavrže.
O b r a z l o ž i t e v
1. Pobudnik v pobudi z dne 7.7.1997 navaja, da vlaga pobudo zoper v izreku tega sklepa navedeni odlok Sveta Mestne občine Ljubljana. Nadalje trdi, da navedeni organ ni ravnal v skladu z določbo 46. člena Zakona o lokalni samoupravi, temveč da je o tem odločal sam predsednik tega organa. V nadaljevanju pobude pobudnik povzema del obrazložitve sklepa Ustavnega sodišča št. Up 125/96-7 z dne 5.7.1996, kjer je med drugim zapisano, da bi posledice izvršitve izpodbijanega odloka nastale samo in šele v primeru njegovega sprejetja in uveljavitve. Pobudnik je tudi predlagal, da Ustavno sodišče izvršitev navedenega odloka zadrži.
2. Ustavno sodišče je ugotovilo, da je pobudnik vložil pobudo za presojo ustavnosti in zakonitosti odloka, ki še ni bil objavljen v ustreznem glasilu in tako ni postal veljaven splošni akt.
Pobudnik je tako vložil pobudo za presojo neobstoječega splošnega akta, zato je Ustavno sodišče pobudo zavrglo.
3. Ustavno sodišče je ta sklep sprejelo na podlagi 25. člena Zakona o Ustavnem sodišču (Uradni list RS, št. 15/94) v sestavi: predsednik dr. Lovro Šturm in sodniki dr. Peter Jambrek, dr. Tone Jerovšek, mag. Matevž Krivic, dr. Janez Šinkovec, Franc Testen in dr. Lojze Ude. Sklep je sprejelo soglasno.
P r e d s e d n i k
dr. Lovro Šturm
Up-51/97
Natisni
Opravilna št.:
Up-51/97
Datum odločitve:
24. 9. 1997
ECLI:
ECLI:SI:USRS:1997:Up.51.97
Akt:
Ustavna pritožba J. B. zoper odločbo disciplinske komisije Vlade RS, št. 172-73/96 z dne 16.12.1996
Izrek:
Ustavna pritožba J. B. zoper odločbo disciplinske komisije Vlade RS se zavrže.
Evidenčni stavek:
Ustavno sodišče zavrže ustavno pritožbo, če ni bil izpolnjen procesni pogoj v smislu predhodnega izčrpanja vseh pravnih sredstev.
Geslo:
Predhodno izčrpanje vseh pravnih sredstev kot procesni pogoj za vložitev ustavne pritožbe.

Delovno razmerje, disciplinski postopek.
Pravna podlaga:
Zakon o Ustavnem sodišču (ZUstS), 50., 51., 2. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
10. 2. 1997
Vrsta odločitve:
sklep
Vrsta rešitve:
zavrženje
Dokument:
US18533
Up-51/97
24.9.1997
S K L E P
Ustavno sodišče je v postopku za preizkus ustavne pritožbe J. B. iz L. na seji senata dne 24.9.1997
s k l e n i l o :
Ustavna pritožba J. B. zoper odločbo disciplinske komisije Vlade RS, št. 172-73/96 z dne 16.12.1996 se zavrže.
O b r a z l o ž i t e v
1. Pritožnik vlaga ustavno pritožbo pred izčrpanjem pravnih sredstev v smislu 51. člena Zakona o Ustavnem sodišču (Uradni list RS, št. 15/94 - v nadaljevanju: ZUstS) z utemeljitvijo, da bi zaradi dolgotrajnosti začetega postopka pred Delovnim sodiščem zanj nastale težko popravljive posledice. V kasnejši prošnji za pospešitev postopka navaja, da je zaradi odpovedanega delovnega razmerja ostal brez sredstev za preživljanje in brez socialnega varstva.
2. Na podlagi 50. člena ZUstS je ustavno pritožbo mogoče vložiti zaradi kršitev človekovih pravic ali temeljnih svoboščin z individualnim aktom (tj. sodno ali upravno odločbo), pri čemer je po 51. členu ZUstS ustavna pritožba praviloma dopustna šele po izčrpanju vseh pravnih sredstev. Po drugem odstavku 51. člena ZUstS lahko Ustavno sodišče pod določenimi pogoji izjemoma odloča o ustavni pritožbi pred izčrpanjem izrednih pravnih sredstev, medtem ko obravnavanje ustavne pritožbe pred izčrpanjem rednih pravnih sredstev ni možno. Pritožnik je vložil šele tožbo pri sodišču, pristojnem za delovne spore, in rednih pravnih sredstev še ni izkoristil. Ustavno pritožbo je bilo zato treba zaradi neizpolnjevanja procesnih pogojev zavreči.
3. Ustavno sodišče je ta sklep sprejelo na podlagi druge alinee prvega odstavka 55. člena ZUstS v senatu v sestavi: predsednik senata mag. Janez Snoj ter sodnika dr. Lojze Ude in Franc Testen. Predsednik senata
mag. Janez Snoj
Up-196/97
Natisni
Opravilna št.:
Up-196/97
Datum odločitve:
24. 9. 1997
ECLI:
ECLI:SI:USRS:1997:Up.196.97
Akt:
Ustavna pritožba I. F. zoper sklep Višjega sodišča v Ljubljani št. II Cp 147/97 z dne 26.2.1997 v zvezi s sklepoma Okrožnega sodišča v Kranju št. P 25/96-70 z dne 3.1.1997 in št. P 25/96-71 z dne 3.1.1997
Izrek:
Ustavna pritožba I. F. zoper sklep Višjega sodišča v Ljubljani v zvezi s sklepoma Okrožnega sodišča v Kranju se zavrže.
Evidenčni stavek:
Z vložitvijo nedovoljenega pravnega sredstva si pritožnica ni mogla podaljšati roka za vložitev ustavne pritožbe. Ker je ustavna pritožba prepozna, jo je Ustavno sodišče zavrglo (prva alinea prvega odstavka 55. člena Zakona o Ustavnem sodišču).
Geslo:
Ustavna pritožba, rok za vložitev.
Pravna podlaga:
Zakon o Ustavnem sodišču (ZUstS), 1. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
16. 6. 1997
Vrsta odločitve:
sklep
Vrsta rešitve:
zavrženje
Dokument:
US18535
Up-196/97
24.9.1997
S K L E P
Ustavno sodišče je v postopku za preizkus ustavne pritožbe I. F. iz L. na seji senata dne 24. septembra 1997
s k l e n i l o :
Ustavna pritožba I. F. zoper sklep Višjega sodišča v Ljubljani št. II Cp 147/97 z dne 26.2.1997 v zvezi s sklepoma Okrožnega sodišča v Kranju št. P 25/96-70 z dne 3.1.1997 in št. P 25/96-71 z dne 3.1.1997 se zavrže.
O b r a z l o ž i t e v
1. Z izpodbijanimi odločbami je sodišče zavrnilo pritožničin predlog za izdajo začasne odredbe in predlog za spremembo tožbe. Pritožnica meni, da so ji bile z izpodbijanimi odločbami kršene pravice iz 2., 8., 18., 22. in 23. člena Ustave. Predlaga, naj Ustavno sodišče izpodbijane sklepe razveljavi oziroma odloči o zadevi v korist pritožnice.
2. Po Zakonu o Ustavnem sodišču (Uradni list RS, št. 15/94) je ustavno pritožbo potrebno vložiti v šestdesetih dneh od vročitve izpodbijanega posamičnega akta. Rok za vložitev ustavne pritožbe začne torej teči od vročitve akta, ki je bil pritožnici nazadnje vročen. Po ustaljeni praksi Ustavnega sodišča vložitev nedovoljenega pravnega sredstva ne podaljša roka za vložitev ustavne pritožbe.
3. Pritožnici je bila drugostopna odločba vročena dne 12. marca 1997. Pritožnica je nato zoper izpodbijane sklepe vložila revizijo, ki jo je Vrhovno sodišče kot nedovoljeno zavrglo.
Ustavna pritožba je bila vložena 16. junija 1997, torej po poteku šestdesetdnevnega roka od vročitve izpodbijane drugostopne odločbe.
4. Ker je ustavna pritožba prepozna, jo je Ustavno sodišče zavrglo.
5. Ustavno sodišče je ta sklep sprejelo na podlagi prve alinee prvega odstavka 55. člena Zakona o Ustavnem sodišču v senatu v sestavi: predsednik senata mag. Janez Snoj in sodnika Franc Testen in dr. Lojze Ude.
Predsednik senata
mag. Janez Snoj
Up-115/97
Natisni
Opravilna št.:
Up-115/97
Datum odločitve:
24. 9. 1997
ECLI:
ECLI:SI:USRS:1997:Up.115.97
Akt:
Ustavna pritožba V. T. K. zoper sodbo Temeljnega sodišča v Ljubljani, Enote v Ljubljani št. II P 8/90 z dne 13.4.1992, sodbo Višjega sodišča v Ljubljani št. I Cp 115/92 z dne 27.1.1993 ter sklep Temeljnega sodišča v Ljubljani, Enote v Ljubljani, št. II P 8/90 z dne 6.5.1993
Izrek:
Ustavna pritožba V. T. K. zoper sodbo Temeljnega sodišča v Ljubljani, Enote v Ljubljani, sodbo Višjega sodišča v Ljubljani ter sklep Temeljnega sodišča v Ljubljani, Enote v Ljubljani se zavrže.
Evidenčni stavek:
Ustavno sodišče zavrže ustavno pritožbo, ki je očitno prepozna in s tem nedopustna.
Geslo:
Ustavna pritožba, rok za vložitev.
Pravna podlaga:
Zakon o Ustavnem sodišču (ZUstS), 52., 1. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
14. 4. 1997
Vrsta odločitve:
sklep
Vrsta rešitve:
zavrženje
Dokument:
US18536
Up-115/97
24.9.1997
S K L E P
Ustavno sodišče je v postopku za preizkus ustavne pritožbe V. T. K. iz L. ne seji senata dne 24. septembra 1997
s k l e n i l o :
Ustavna pritožba V. T. K. zoper sodbo Temeljnega sodišča v Ljubljani, Enote v Ljubljani št. II P 8/90 z dne 13.4.1992, sodbo Višjega sodišča v Ljubljani št. I Cp 115/92 z dne 27.1.1993 ter sklep Temeljnega sodišča v Ljubljani, Enote v Ljubljani, št. II P 8/90 z dne 6.5.1993 se zavrže.
O b r a z l o ž i t e v
1. Sodišče prve stopnje je v pravdnem postopku pritožnici (tedaj toženki) naložilo plačilo 367 SIT z zakonitimi zamudnimi obrestmi. Njeno pritožbo je višje sodišče zavrnilo kot neutemeljeno, njeno revizijo pa je kot nedovoljeno zavrglo sodišče prve stopnje. V ustavni pritožbi pritožnica oporeka pravilnosti navedenih sodnih odločb, navaja, da po pravnomočni sodbi že poteka izvršba in da se je zaradi zamudnih obresti sicer nizka terjatev močno povečala.
Predlaga razveljavitev odločb.
2. V skladu z 52. členom Zakona o Ustavnem sodišču (Uradni list RS št. 15/94 - v nadaljevanju: ZUstS) je ustavna pritožba pravočasna, če je vložena v roku 60 dni po vročitvi izpodbijane odločbe.
Ustavno pritožbo zoper posamične akte, izdane po uveljavitvi Ustave vendar pred začetkom veljavnosti ZUstS pa je bilo v skladu z 82. členom ZUstS potrebno vložiti do uveljavitve tega zakona (oz. po stališču Ustavnega sodišča vsaj v roku 60 dni po uveljavitvi ZUstS - tj. do 2.aprila1994).
3. Izpodbijane sodne odločbe so bile izdane v letih 1992 in 1993 ter so bile, kot izhaja iz podatkov spisa, v tistem času pritožnici tudi vročene. Ustavna pritožba je torej očitno prepozna in s tem nedopustna, zato jo je potrebno zavreči.
4. Senat Ustavnega sodišča je sprejel ta sklep na podlagi prve alinee prvega odstavka 55. člena ZUstS v sestavi: predsednik senata mag. Janez Snoj ter sodnika Franc Testen in dr. Lojze Ude. Predsednik senata
mag. Janez Snoj